Arena Milano

Arena Milano, tidligere kjent som PalaItalia og også kjent under sponsornavnet CTS Eventim Arena og Milano Santa Giulia Ice Hockey Arena under Vinter-OL 2026, er en innendørs multifunksjonell arena i Milano i Italia. Arenaen vil ha en kapasitet på rundt 16 000 tilskuere, fordelt på om lag 12 000 sitteplasser og 4 000 ståplasser. Når den tas i bruk, blir den Milanos største arena for idretts- og underholdningsarrangementer, og vil dermed være større enn Forum di Milano. Anlegget ble brukt til ishockeyturneringen under Vinter-OL 2026 og skal også brukes til paraishockey under Paralympiske vinterleker 2026. Historie Vinter-OL og Paralympiske vinterleker 2026 To grener ble avviklet i Arena Milano i 2026: Ishockey (menn og kvinner) Paraishockey Byggingen av arenaen ble kraftig forsinket i årene før Vinter-OL 2026, noe som skapte betydelig usikkerhet rundt gjennomføringen av den olympiske ishockeyturneringen. Internasjonale medier rapporterte gjentatte ganger om manglende fremdrift, tekniske utfordringer og fravær av en reell reservearena («plan B») dersom anlegget ikke skulle bli ferdigstilt i tide. Forsinkelsene bidro også til uro rundt NHL-spillernes deltakelse, ettersom både den nordamerikanske proffligaen National Hockey League (NHL) og spillerorganisasjonen NHLPA stilte krav til arenaenes standard, sikkerhet og logistikk for å godkjenne spillernes OL-deltakelse. Til tross for at arenaen fortsatt var under bygging tidlig i 2026, besluttet arrangørene å benytte den under lekene. Tilskuerkapasiteten ble midlertidig redusert for OL til 11 800 på grunn av uferdige tribuner og sikkerhetsbegrensninger. Kapasiteten under OL blir redusert fra de opprinnelige planene, og antall sitteplasser er justert ned til om lag 11 800–15 300 mens testarrangementene pågår. Flere garderober var langt fra ferdigstilte flere uker før OL, med bare noen få av de planlagte 14 omkledningsrommene klare, og resten fortsatt under konstruksjon mens byggearbeid pågikk inne i anlegget. Banen ble bygget med redusert størrelse sammenlignet med standard OL-krav, og de første testarrangementene viste at isen hadde hull og var myk enkelte steder, noe som krevde justeringer før OL-turneringen startet. Mellom 10. og 11. januar 2026, mens arenaen fortsatt ikke var ferdigstilt, ble Final Four i den italienske cupen og det italienske Serie A-mesterskapet avholdt for å innvie ishockeybanen. Under testarrangementet oppsto også problemer med isen, der en kamp midlertidig måtte stoppes på grunn av et hull som måtte repareres, og isens kvalitet ble påvirket av at deler av arenaen fortsatt eksponerte isflaten for vær og byggeforhold. Til tross for disse utfordringene bekreftet IIHF-president Luc Tardif at arenaen ville bli brukt under OL, og både IIHF og Den internasjonale olympiske komité (IOC) uttrykte tillit til at spillerom, isflate og hovedfunksjoner vil være klare for konkurranse når OL‑turneringen begynner, og at fasilitetene holder nødvendig internasjonal standard. Større arrangementer Idrett ishockeyturneringen under Vinter-OL 2026 Paraishockeyturneringen under Paralympiske vinterleker 2026 Konserter 2006 – Luciano Ligabue Referanser Eksterne lenker (it) Offisielt nettsted